
תחשיב נזק 
1. נתונים:
1. התובע יליד 9.7.1992– נפגע בתאונת דרכים בתאריך 14.8.2022 בהיותו כבן 30 והינו כבן 34 כיום.
2. נכות – 
3. ד"ר ירון בר זיו, מומחה לכירורגיה אורתופדית אשר בדק את התובע קבע את נכותו כדלקמן:
· נכות צמיתה בשיעור 15% בגין חבלת ברך ימין לפי סעיף ליקוי 35(1)(ג).
המומחה מנכה רבע בגין מצב קודם
· נכות רפואית משוקללת בשיעור 11.25%.
רצ"ב חוות דעת המומחה, מסומנת "כנספח 1".
2. הבסיס לתחשיב:
1. התובע, בוחן תנועה במשטרת ישראל, עבודה המצריכה זמינות וגמישות, מלבד בסיס השכר, שכרו מורכב משעות נוספות ומושפעת מדרגתו, אשר אלה הושפעו מפציעתו ופגימותיו.
2. לאחר התאונה ומחמת תוצאותיה סבל התובע מכאבים והגבלה בגב ובגפיים, הוא פנה לטיפול בחדר מיון, ונזקק לנטילת משככי כאבים ושבועיים מנוחה.

3. כעבור שבועיים חזר התובע לעבודה אך המשיך לסבול מכאבים והגבלה בתנועות ברך ימים, הופנה לביצוע בדיקות הדמיה וטופל בפיזיותרפיה
4. התובע ביצע סדרת טיפולי פיזיותרפיה אינטנסיביים בסיומה נותר עם כאבים והגבלה בתנועות ברך ימין עם קושי והגבלה בתפקוד היומיומי והוחלט להפנותו להמשך טיפול.
5. עובר לתאונה השתכר סך של כ-  13,554 ₪ נטו בחודש.
רצ"ב תלושי שכר לחודשים אפריל – יולי 22, מסומנים "כנספח 2".
6. לאחר התאונה ומחמת תוצאותיה נעדר התובע מעבודתו תוך פדיון ימי מחלה, אולם, גם לאחר שהתאפשר לו לחזור, התקשה לחזור לאותו כושר עבודה, בשים לב לאופי עבודתו ולכך שרכיב השעות נוספות הינו רכיב משמעותי בשכר.
רצ"ב תלושי שכר לחודשים ינואר – מאי 25, מסומנים "כנספח 2".
7. בהתאם להלכה השולטת ובשים לב לכך שהמדובר הוא בצעיר בתחילת דרכו המקצועית יחושבו הפסדי השתכרותו בעתיד על בסיס נכות תפקודית בשיעור 10% במכפלת שכרו (ולא למעלה מכך).
1. התחשיב
1. הפסדי השתכרות בעבר- 

למן יום שחרורו מצה"ל – בצורה גלובלית, בשים לב לעובדה שהיה יכול לעבוד בעבודה מועדפת שבצידה מענקים –



              



45,000 ₪ 
2. הפסדי השתכרות בעתיד (עד גיל 67 )-
12,869 ש"ח X  10% X  296.05 (מקדם היוון ל-44 שנים)


         380,986  ₪ 
3. הפסדים בתקופת הפנסיה-  
לפי שיעור של 12.55% על פי צו ההרחבה בדבר הגדלת ההפרשות לביטוח פנסיוני במשק 2016, לפי חוק הסכמים קיבוציים, התשי"ז-1957 –






 47,813 ₪  
4. הוצאות רפואיות בעבר ובעתיד לרבות נסיעות לטיפולים רפואיים - 
לאחר התאונה נזקק התובע לטיפולים רפואיים, לרבות בדיקות הדמיה, רפואה משלימה, הוצאות בגין נסיעות לטיפולים כדורים ומשחות לשיכוך כאבים אשר אינם כלולים והוא יזקק להם גם בעתיד-
המומחה הרפואי העריך בחוות דעתו צורך ב25 טיפולי פיזיותרפיה ו/או הידרותרפיה-
400 ש"ח X 25 -                                                                                                  10,000   ₪      
ע"ב גלובאלי לעבר ולעתיד - 







23,500   ₪      
5. עזרת הזולת-        
לאחר התאונה ומחמת תוצאותיה סבל התובע מכאבים והגבלה, הוא נאלץ להיעזר בבני משפחתו ובחברים לצורך ביצוע פעולות יומיומיות שונות והוא יזקק לעזרת הזולת גם בעתיד.
בהתאם לפסיקה הנוהגת, יש ליתן פיצוי בגין עזרה המושטת לנפגע מצד קרוב משפחתו. בפסק דינו של בית המשפט העליון בענין ע"א 142/89 "יוסף גמליאל ואח'  נ'  אושיות חברה לביטוח בע"מ ואח'" נפסק כי ”הלכה היא, שבאם נפגע לא העסיק עובד לעזרה שהיה זקוק לה, בגלל חוסר אמצעים כספיים, "על בית המשפט לעשות אומדן של הסכום המגיע כפיצוי נאות בעד העזרה שניתנת על ידי בן-הזוג או בני משפחה אחרים של הניזק ולפסוק סכום זה לטובת הניזק" (ע"א 93/73 שושני נ' קראוז פסקי דין כ"ח(1), 277 בעמ' 280 מול האות א' ובעקבותיו ע"א 23/84 (לא פורסם)). הוא הדבר בעניננו.“.
בתקופת הנכות הזמנית, חודש וחצי – על בסיס עזרה בהיקף של 150 ₪ ליום 
בהיקף של 7 ימים בשבוע-
150 ₪ X 7 X  4.2 X 1.5 - 




            


6,615 ₪ 
ביתרת תקופת העבר ובעתיד – על בסיס גלובאלי - 




22,000 ₪ 
6. ניידות – 
מחמת מגבלותיו הנובעות מהתאונה, בשים לב לכך שבעטיה של התאונה מתקשה בשימוש בכלי רכב דו גלגלי ונהיגה ממושכת –נזקק לשימוש מוגבר במוניות  ולהסעות מיוחדות ויזקק לכך גם בעתיד.

בעבר ובעתיד על בסיס גלובאלי - 







18,000 ₪ 
2. כאב וסבל- על בסיס 10% נכות -


          



23,322 ₪ 
                                                                                                             
      סה"כ:  


577,236 ₪   


___________________
אריאל פרייברג, עו"ד
                 ב"כ התובע
